कंपनी का दावा- हीरो Xtreme में फुली डिजिटल मीटर और डुअल ABS चैनल, कीमत ₹1.27 लाख से शुरू
हीरो मोटोकॉर्प (Hero MotoCorp) 14 जून को एक्सट्रीम (Xtreme) 160R का अपडेटेड वर्जन भारत में लॉन्च करने जा रहा है। रेसिंग बाइक की लॉन्चिंग से पहले भारतीय टू-व्हीलर कंपनी ने अपने ऑफिशियल सोशल मीडिया प्लेटफॉर्म पर टीजर की एक सीरीज जारी की है।
भारतीय टू-व्हीलर कंपनी हीरो मोटोकॉर्प आज (14 जून) एक्सट्रीम के अपडेटेड वर्जन Xtreme 160R 4V को भारत में लॉन्च कर दिया है। कंपनी का दावा है कि ये 160CC सेगमेंट में इंडिया की सबसे सस्ती और हल्की बाइक है। हीरो एक्सट्रीम 160R 4V फुली डिजिटल कंसोल और डुअल ABS चैनल के साथ आती है।
कंपनी ने बाइक को स्टैंडर्ड, कनेक्टेड और प्रो तीन वैरिएंट में लॉन्च किया है। इसकी कीमत 1.27 लाख रुपए से 1.36 लाख रुपए के बीच रखी गई है। कस्टमर बाइक की बुकिंग 15 जून 2023 से कर सकेंगे। जुलाई के दूसरे हफ्ते से इसकी डिलीवरी शुरू हो जाएगी।
हीरो एक्स्ट्रीम 160R 4V : प्राइस
बाइक में 3 कलर ऑप्शन दिए गए हैं। इनमें मैट स्लेट ब्लैक, नियॉन नाइट स्टार और ब्लेजिंग स्पोर्ट्स रेड शामिल है। अपडेटेड हीरो एक्सट्रीम160R का मुकाबला TVS अपाचे RTR 160 4V, बजाज पल्सर, और यामाहा FZS-FI से होगा।
2023 हीरो एक्सट्रीम 160R : इंजन स्पेसिफिकेशन
बाइक में 163CC का सिंगल-सिलेंडर ऑयल-कूल्ड इंजन दिया गया है, जो 8,500 पर 16.6 BHP की पावर और 14 NM का टार्क जनरेट करता है। इस इंजन को पांच-स्पीड गियरबॉक्स यूनिट के साथ ट्यून किया गया है। बाइक OBD-2 अनुरूप और E20 पेट्रोल (20% इथेनॉल मिक्स पेट्रोल) पर चलने में सक्षम है।
2023 हीरो एक्सट्रीम 160आर : डिजाइन और फीचर्स
न्यू हीरो एक्सट्रीम 160R 4V को मौजूदा मॉडल में थोड़े बदलाव के साथ भारत में उतारा गया है। बाइक में नए ग्राफिक्स, न्यू डिजाइन फ्यूल टैंक, फ्रंट में अपसाइड-डाउन फोर्क्स, LED हेडलाइट और डे-टाइम रनिंग लाइट दिए गए हैं। हालांकि रियर शॉक एब्जॉर्बर में कोई बदलाव नहीं किया गया है।
ब्रेकिंग के लिए फ्रंट में 276 मिमी पेटल डिस्क है। वहीं रियर में वैरिएंट के अनुसार 220 मिमी पेटल डिस्क या 130 मिमी ड्रम ब्रेक दिया जाएगा। बाइक में 17 इंच के अलॉय व्हील मिलते हैं, जिसके साथ फ्रंट में 100/80 ट्यूबलेस टायर और रियर में 130/70 ट्यूबलेस टायर के साथ आता है।
बाइक में एर्गोनोमिक स्प्लिट (अलग-अलग) सीट्स मिलती है, जिसके बाद एक स्लीक टेल सेक्शन है। एक्सट्रीम 160R में पेटल रोटर्स भी मिलेंगे, जो बेहतर कूलिंग में मदद करते हैं। इसके अलावा ब्लूटूथ कनेक्टिविटी के साथ डिजिटल इंस्ट्रूमेंट क्लस्टर भी मिलता है।
